Sýslumaðurinn í Reykjavík hefur fallist á lögbann Glitnis HoldCo , sem heldur utan um eigur Glitnis sem féll í bankahruninu , við birtingu Stundarinnar og Reykjavík Media á fréttum eða annarri umfjöllun sem unnar eru upp úr gögnum frá Glitni . Fulltrúar Sýslumannsins og lögmaður Glitnis mættu á skrifstofu Stundarinnar nú í dag . Jón Trausti Reynisson , ritstjóri Stundarinnar , segir í samtali við Vísi að meðal annars hefði Glitnir farið fram á að Stundin myndi afhenda gögn frá Glitni sem miðillinn hefur fjallað um að undanförnu . Fréttirnar hafa meðal annars fjallað um fjármál Bjarna Benediktssonar , núverandi forsætisráðherra , og fjölskyldu hans í aðdraganda hrunsins . „ Við andmæltum því og neituðum að afhenda þau gögn . Við myndum aldrei gera það . Frekar myndum við fara í fangelsi heldur en að afhenda gögn sem við höfum eða heimildir , “ segir Jón Trausti . Einnig segir Jón Trausti að farið hefði verið fram á að allar fréttir sem Stundin hefur birt , þar sem byggt er á umræddum gögnum , yrðu fjarlægðar . Hins vegar hafi lögmaður Glitnis fallið frá þeirri kröfu á fundinum . Sýslumaðurinn féllst hins vegar á að meina Stundinni að birta frekari fréttir sem byggja á gögnunum . „ Sýslumaðurinn féllst á það að skerða frelsi okkar til þess að fjalla um þessi mál og meina okkur að fjalla meira um málið , “ segir Jón Trausti . „ Þeir mættu hérna fyrirvaralaust og við fengum ekkert tækifæri til að undirbúa málsvörn okkar með neinum hætti . “ Fer fyrir héraðsdómJón Trausti segir að málið muni fara fyrir Héraðsdóm . „ Það virðist liggja fyrir að við munum ekki geta fjallað frekar um þessi viðskipti Bjarna Benediktssonar og fjölskyldu tengd Glitni fyrir hrunið , fyrr en eftir kosningar . Málið fer fyrir héraðsdóm og ef Kröfu Glitnis verður hafnað verður ekki hægt að fjalla um þessi mál fyrir kosningar . Þetta tekur lengri tíma en svo að fara í gegnum kerfið . Hann segir enn fremur að fulltrúar Stundarinnar hafi mótmælt þessari ákvörðun harðlega á fundinum í dag . „ Við vísuðum til þess að þetta væri mjög alvarlegt inngrip í umræðuna í lýðræðisríkið . Að takmarka tjáningarfrelsi með þessum hætti og bentum á að mannréttindadómstóll Evrópu hefur meðal annars ítrekað úrskurðað að íslenska ríkið hafi brotið gegn tjáningarfrelsi blaðamanna . Þetta er enn eitt dæmið . “ Bætt við 19:20 Segja gögnin stolinGlitnir hefur sent út lögbannsbeiðnina til Sýslumanns Reykjavíkur þar sem því er haldið fram að umrædd gögn séu stolin úr kerfi bankans . Fram komi í lögum að starfsmenn fjármálafyrirtækja , stjórnarmenn , sendurskoðendur og framkvæmdastjórar séu bundnir þagnarskyldu um allt það sem þeir fá vitneskju um við framkvæmd starfa sinna og varðar viðskipta - eða einkamálefni viðskiptamanna stofnunarinnar . Því er haldið fram að gögnin sem um ræðir varði slíkar upplýsingar . Því sé birting á gögnunum sjálfum og upplýsingum úr þeim ólögmæt . Hún brjóti gegn rétti bankans . „ Verði ekki fallist á lögbannsbeiðni gerðarbeiðanda ( Glitnis ) , er verið að viðhalda ólögmætu haldi gerðarbeiðenda ( Stundin , Reykjavík Media ) á upplýsingum gerðarbeiðenda ( Glitnis ) á upplýsingum og notkun hans og birtingu á þeim upplýsingum , “ segir í lögbannskröfu bankans . Þar að auki segir að upplýsingarnar njóti enn fremur verndar stjórnarskrárinnar og Mannréttindasáttmála Evrópu til friðhelgi einkalífs . „ Þótt fjölmiðlar njóti almennt verndar tjáningarfrelsisákvæðis 73. gre . stjórnarskrárinnar , sbr. og 1. mgr. 10. gr . Mannréttindasáttmála Evrópu , geta þau réttindi ekki ein og sér heimilað gerðarþolum að birta upplýsingar úr ólöglega fengnum gögnum um einkamálefni annarra aðila sem jafnramt njóta ríkrar verndar . Af 3. mgr. 73. gr. stjórnarskrárinnar , sbr. og 2. mgr. 10. gr . Mannréttindasáttmála Evrópu , leiðir jafnframt að heimilt er að takmarka tjáningarfrelsi að því gefnu að slík takmörkun uppfylli þrjú tiltekin skilyrði . “ Í beiðninni er þess krafist að hún verði tekin fyrir tafarlaust og án þess að forsvarsmönnum Stundarinnar yrði tilkynnt um beiðnina . Glitnir HoldCo hefur farið fram á að lögbann verði lagt við Birtingu Stundarinnar og Reykjavík Media á fréttum eða annarri umfjöllun sem byggja á eða eru unnar úr gögnum úr Glitni .